CELEX: 62011TN0314
Language: et
Date: 2011-06-17 00:00:00
Title: Kohtuasi T-314/11: 17. juunil 2011 esitatud hagi — Fortress Participations versus Siseturu Ühtlustamise Amet ja Fortress Investment Group (UK) (FORTRESS)

13.8.2011   
            
            
               ET
            
            
               Euroopa Liidu Teataja
            
            
               C 238/32
            
         17. juunil 2011 esitatud hagi — Fortress Participations versus Siseturu Ühtlustamise Amet ja Fortress Investment Group (UK) (FORTRESS)
   (Kohtuasi T-314/11)
   2011/C 238/55
   Hagiavalduse keel: inglise
   
      Pooled
   
   
      Hageja: Fortress Participations (Rotterdam, Madalmaad) (esindajad: advokaat M. L. J. van de Braak, solicitor B. Ladas ja barrister S. Malynicz,)
   
      Kostja: Siseturu Ühtlustamise Amet (kaubamärgid ja tööstusdisainilahendused).
   
      Teised menetluspooled apellatsioonikojas: Fortress Investment Group LLC (New York, Ühendriigid) ja Fortress Investment Group (UK) Ltd (London, Ühendkuningriik)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 1. aprilli 2011. aasta (asi R 354/2009-2) otsus; ning
            
         
               —
            
            
               jätta kostja ja teiste menetluspoolte Siseturu Ühtlustamise Ameti menetluse ja Üldkohtu kulud nende enda kanda ja mõista neilt välja hageja vastavad kulud
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse kaubamärk: kujutismärk „FORTRESS”, mis on kujutatud punase, musta ja valge värviga, teenustele klassides 35, 36 ja 42 — Ühenduse kaubamärgi registreerimise taotlus nr 3398451
   
      Ühenduse kaubamärgi omanik: hageja
   
      Ühenduse kaubamärgi kehtetuks tunnistamist taotlev pool: teised menetluspooled apellatsioonikojas
   
      Kehtetuks tunnistamise taotluse põhjendus: kehtetuks tunnistamise taotluse esitanud pooled tuginesid oma kehtetuks tunnistamise taotluses nõukogu määruse (EÜ) nr 207/2009 artikli 53 lõike 1 punktile 3 koostoimes selle artikli 8 lõikega 4. Samuti tugines see Ühendkuningriigis registreerimata kaubamärkidele „FORTRESS”, „FORTRESS INVESTMENTS” ja „FORTRESS INVESTMENT GROUP”, mida kasutatakse kaubanduses.
   
      Tühistamisosakonna otsus: jätta kehtetuks tunnistamise taotlus rahuldamata
   
      Apellatsioonikoja otsus: tühistada vaidlustatud otsus
   
      Väited: nõukogu määruse (EÜ) nr 207/2009 artikli 8 lõike 4 rikkumine, kuna apellatsioonikoda ei analüüsinud piisavalt heausksuse küsimust Ühendkuningriigi õiguse alusel tähise hõivamise (passing off) kohta ning ei hinnanud nõuetekohaselt segiajamise tõenäosust ning sellest tulenevat kahju.